Diari Oficial de la Generalitat Valenciana


Sumari del DOGV 6041, del 23-06-2009 (2009/6991)

RESOLUCIÓ de 8 de juny de 2009, del director general de Justícia i Menor, per la qual s'atorguen destinacions als funcionaris del Cos de Gestió Processal i Administrativa de l'Administració de Justícia (torn lliure), que van superar les proves selectives convocades per l'Orde JUS/2976/2006, de 15 de setembre, a l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/6991


Data del document
:   08-06-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de juny de 2009, del director general de Justícia i Menor, per la qual s'atorguen destinacions als funcionaris del Cos de Gestió Processal i Administrativa de l'Administració de Justícia (torn lliure), que van superar les proves selectives convocades per l'Orde JUS/2976/2006, de 15 de setembre, a l'àmbit de la Comunitat Valenciana. [2009/6991]  
De conformitat amb el que estableix els articles 28 i 29 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al servei de l'administració de Justícia, he resolt adjudicar destinacions en els òrgans judicials i fiscals que es relacionen en l'annex I, als integrants del Cos de Gestió Processal i Administrativa (torn lliure), nomenats funcionaris de carrera del Cos de Gestió Processal i Administrativa per Orde de 8 de juny de 2009, tenint en compte el següent:  
Primer. Els funcionaris del Cos de Gestió Processal i Administrativa de l'administració de Justícia, als quals se'ls atorga destinació, hauran de prendre possessió del seu càrrec dins del termini de 20 dies naturals, comptadors des de l'endemà de la publicació d'aquesta resolució en el Boletín Oficial del Estado o del Diari Oficial de la Comunitat Valenciana, d'acord amb el que estableix l'article 29 de l'esmentat Reial Decret, a les seus següents:  
1. Els funcionaris de Cos de Gestió Processal i Administrativa, que hagueren obtingut destinació en òrgans judicials o fiscals de la província de València:  
Direcció General de Justícia i Menor  
Carrer Avellanes núm. 14. Cinqué pis  
València  
Horari: de 08.30 a 09.30 hores  
2. Els funcionaris de Cos de Gestió Processal i Administrativa, que hagueren obtingut destinació en òrgans judicials o fiscals de la província de Castelló:  
Direcció Territorial de Justícia  
Carrer Major, 78  
Castelló  
Horari: de 08.30 a 09.30 hores  
3. Els funcionaris de Cos de Gestió Processal i Administrativa, que hagueren obtingut destí en òrgans judicials o fiscals de la província d'Alacant:  
Direcció Territorial de Justícia  
Carrer Méndez Núñez, 41  
Alacant  
Horari: de 08.30 a 09.30  
Segon. Els funcionaris destinats en virtut d'aquesta resolució, que pertanguen ja al Cos de Tramitació Processal i Administrativa o al d'Auxili Judicial, i que opten per continuar en actiu en algun dels dits cossos, no caldrà que es desplacen a prendre possessió al lloc de treball adjudicat, bastarà amb que dins del termini de presa de possessió, assenyalat en l'apartat primer, comuniquen la dita opció, si fa al cas, a la Direcció General de Justícia i Menor, a l'efecte de declaració d'excedència voluntària prevista en l'article 506 d) de la Llei Orgànica 6/1985, de l'1 de juliol, del Poder Judicial. A més, una còpia de la Resolució per la qual se'l declara en situació d'excedència voluntària serà remesa al Registre Central de Personal de la Subdirecció General de Mitjans Personals, al servei de l'administració de Justícia.  
Tercer. En el cas que els funcionaris optaren per ingressar en el Cos de Gestió Processal i Administrativa i volgueren evitar un buit en la continuïtat dels seus serveis en l'administració de Justícia, atesa la necessitat de comptar amb el temps indispensable per a efectuar la presa de possessió, podran sol·licitar, de la Direcció General de Justícia i Menor, un permís retribuït d'un dia si no hi ha canvi de localitat, o de dos en cas contrari; llevat dels qui hagen de desplaçar-se des de Canàries, Balears, Ceuta o Melilla, i en aqueix cas el permís podrà ser de fins a tres dies per a possessionar-se del seu nou càrrec.  
En el cas que el funcionari procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's la dita documentació a aquests òrgans, perquè procedisquen a concedir-li d'ofici la situació d'excedència voluntària en el Cos de Tramitació Processal i Administrativa o d'Auxili Judicial i el cessament automàtic amb la data del dia anterior en què es produïsca la presa de possessió en el Cos de Gestió Processal i Administrativa, per tal d'evitar la interrupció en la percepció dels seus havers.  
Quart. Els funcionaris interins, que actualment ocupen places que han estat adjudicades als aspirants aprovats, cessaran el dia anterior en què es produïsca la presa de possessió del titular.  
Cinqué. En compliment de la legislació sobre incompatibilitats del personal al servei de l'administració Pública (Llei 53/1984, de 26 de desembre), aplicable al personal al servei de l'administració de Justícia, en virtut de l'article 498, de la Llei Orgànica del Poder Judicial 6/1985, de l'1 de juliol, reformada per Llei Orgànica 19/2003, de 23 de desembre, aquells participants que ostenten ja la condició de funcionaris de carrera hauran de manifestar la seua opció en l'acta de presa de possessió.  
Sisé. Els funcionaris del Cos de Gestió Processal i Administrativa, a qui s'atorga destinació en virtut d'aquesta orde, encara que no hagen estat destinats amb caràcter forçós, per l'orde de qualificació, segons les seues preferències, no podran participar en concurs de trasllats fins que transcórreguen dos anys des de la data d'aquesta orde. Per al còmput dels dos anys caldrà ajustar-se al que estableix el paràgraf segon de l'article 529.3, de la Llei Orgànica 6/1985, d'1 de juliol, del Poder judicial.  
Seté. Les places oferides als aspirants, mitjançant una Resolució de 7 d'abril de 2009 (BOE 24.04.2009), no adjudicades en la present Resolució, mantenen la seua condició de desertes.  
Contra la present resolució podrà interposar-se recurs potestatiu de reposició davant de la Direcció General de Justícia i Menor, en el termini d'un mes, segons el que estableixen els arts. 116 i 117 de la Llei 30/1992, de 26 de novembre, de Règim jurídic de les Administracions Públiques i Procediment Administratiu Comú, o contenciós administratiu davant dels jutjats contenciosos administratius, en el termini de dos mesos, des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/98, de 13 de juliol, reguladora de la Jurisdicció Contenciosa Administrativa.  
València, 8 de juny de 2009.- El director general de Justícia i Menor: Antonio Gastaldi Mateo.  
  
